text: KIF Kolding København klar til Final Four
  28 oktober 2016 kl. 05.57
  Med sejr på 30-24 over Ribe-Esbjerg er KIF Kolding København klar til pokalturneringens Final Four.
  KIF Kolding København har svært ved at spillet til at glide i ligaen, hvor KIF er helt nede på en aktuel placering som nr. 10 - hvorfor glæden var stor over sejren i Esbjerg.
  Hermed er billetten hjemme til  Final Four-stævnet i den danske pokalturnering, Santander Cup, hvor også Bjerringbro-Silkeborg (BSV), Skjern og Aalborg deltager i den første weekend i februar.
  Kampen mellem Ribe-Esbjerg og KIF blev et opgør, hvor spændingen vendte tilbage, netop som mange troede, at den var helt ude af kampen. Mod slutningen kom Ribe-esbjerg nemlig helt op på 23-25, men tre hurtige scoringer af KIF Kolding København og to meget hurtige udvisninger til Ribe-Esbjerg-spillere afgjorde kampen.
  Næste opgave for KIF Kolding København bliver lokalopgøret i ligaen søndag aften mod TM Tønder på udebane, mens Ribe-Esbjerg først skal i kamp igen mandag den 14. november mod Randers.
  
  